
REPUBLIKA HRVATSKA
KARLOVAČKA ŽUPANIJA 
GRAD DUGA RESA 
GRADSKO VIJEĆE
KLASA:024-05-18/26-01-05
URBROJ: 2133-3-01-01-26-
Duga Resa, 22.07.2026.
							
Na temelju članka 26. stavka 1. Zakona o radu (NN broj 93/14, 127/17, 98/19,151/22 i 64/23), i članka 47. Statuta Grada Duge Rese (Službeni glasnik Grada Duge Rese broj 6/18, 2/20 i 2/21), Gradsko vijeće Grada Duge Rese na 12. sjednici održanoj 22. srpnja 2026. godine donijelo je

Pravilnik o izmjenama  Pravilnika o radu službenika i namještenika 
zaposlenih u upravnim tijelima Grada Duge Rese 

Članak 1.

	U Pravilniku o radu službenika i namještenika zaposlenih u upravnim tijelima Grada Duge Rese (Službeni glasnik Grada Duge Rese broj 2/26-pročišćeni tekst ) - u daljnjem tekstu: Pravilnik, u članku 45. stavku 3. riječi: „do najviše maksimalnog neoporezivog iznosa sukladno važećim poreznim propisima“ brišu se.
	

Članak 2.

Ostale odredbe Pravilnika se ne mijenjaju.



Članak 3.

Ovaj Pravilnik o izmjenama Pravilnika stupa na snagu osmog dana od dana objave u Službenom glasniku Grada Duge Rese. 


							


PREDSJEDNICA GRADSKOG VIJEĆA:
[bookmark: _Hlk169101672]			                                                            Višnja Mihalić-Mikuljan, v.r.

REPUBLIKA HRVATSKA
KARLOVAČKA ŽUPANIJA
GRAD DUGA RESA
GRADSKO VIJEĆE
KLASA: 944-01/26-01-01
URBROJ: 2133-3-01-00-26-4
Duga Resa, 22. srpnja  2026.  

Na temelju članka 35. stavka 2. i članka 391. stavka  2.  Zakona o vlasništvu i drugim stvarnim pravima (Narodne novine br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 143/12, 152/14, 81/15 i 94/17 ), članka 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20) i članka 4. stavka 2. Odluke o raspolaganju i upravljanju nekretninama u vlasništvu Grada Duge Rese (Službeni glasnik Grada Duge Rese broj 10/22) i  članka 47. Statuta Grada Duge Rese (Službeni glasnik Grada Duge Rese broj 02/13, 01/15, 06/17, 10/17, 2/18, 6/18 – pročišćeni tekst,  02/20 i 02/21) Gradsko vijeće Grada Duge Rese na sjednici održanoj dana 22. srpnja 2026. godine donijelo je


O D L U K U
o darovanju nekretnine k.č.br. 2048/1 k.o. Duga Resa 2 Republici Hrvatskoj radi izgradnje nove zgrade Policijske postaje Duga Resa

Članak 1.
Grad Duga Resa, kao vlasnik, daruje Republici Hrvatskoj, nekretninu označenu kao k.č.br. 2048/1 PRI STAROJ CESTI ukupne površine 5120 m2 i to voćnjak površine 770 m2, oranica površine 226 m2, voćnjak površine 907 m2, meteorološko motrište površine 36 m2 i oranica površine 3181 m2, upisanu u zk. uložak 4220 k.o. 338125 Duga Resa 2, radi izgradnje nove zgrade Policijske postaje Duga Resa.

Republika Hrvatska obvezuje se da će, nakon provedbe parcelacije nekretnine iz stavka 1. ovoga članka radi formiranja građevinske čestice potrebne za izgradnju nove zgrade Policijske postaje Duga Resa, bez naknade prenijeti Gradu Dugoj Resi u vlasništvo dio predmetne nekretnine koji neće biti potreban za formiranje navedene građevinske čestice.

Dio nekretnine iz stavka 2. ovoga članka prenijet će se u vlasništvo Grada Duge Rese radi formiranja pristupne ceste, koja će, između ostaloga, služiti za pristup novoj zgradi Policijske postaje Duga Resa.

Članak 2.
Tržišna vrijednost nekretnine iz članka 1. ove Odluke iznosi 87.400,00 eura, prema procjembenom elaboratu izrađenom od strane Ivana Žuvela, dipl.ing.građ., stalnog sudskog vještaka za područja građevinarstva i procjene vrijednosti nekretnina, broj elaborata 26-13, za koji je Procjeniteljsko povjerenstvo Karlovačke županije mišljenjem od 08. srpnja 2026. godine KLASA: 364-01/26-02/18, URBROJ: 2133-05-01/06-26-13: utvrdilo da je isti usklađen s odredbama Zakona o procjeni vrijednosti nekretnina ("Narodne novine" broj 78/15) i Pravilnika o metodama procjene vrijednosti nekretnina ("Narodne novine" broj 105/15).




Članak 3
Nekretnina iz članka 1. ove Odluke daruje se Republici Hrvatskoj pod uvjetom da Republika Hrvatska u roku od 5 godina od dana sklapanja ugovora o darovanju, nekretninu privede namjeni utvrđenoj u članku 1. stavku 1. ove Odluke 
Produženje roka iz stavka 1. ovoga članka može se odobriti samo u posebno opravdanim slučajevima (viša sila, izvanredne okolnosti i sl.).

Članak 4
Utvrđuje se da je na dijelu nekretnine iz članka 1. ove Odluke upisano  pravo stvarne služnosti radi postavljanja automatske meteorološke postaje u korist Državnog hidrometeorološkog zavoda na razdoblje od 10 godina, nakon čega je moguće izmještanje motrišta na drugu prikladnu lokaciju

Članak 5.
S Republikom Hrvatskom sklopit će se Ugovor o darovanju nekretnine iz članka 1. ove Odluke, kojim će se regulirati međusobna prava i obveze. 
U ugovor o darovanju unijet će se raskidna klauzula ako se nekretnina iz članka 1. ove Odluke ne privede namjeni u roku navedenom u članku 3. stavku 1. ove Odluke, ako se promijeni njezina namjena utvrđena u članku 1. stavku 1. ove Odluke te za slučaj otuđenja i opterećenja darovane nekretnine bez suglasnosti Grada Duge Rese. 
U slučaju raskida ugovora Republika Hrvatska obvezuje se Gradu Dugoj Resi vratiti darovanu nekretninu u vlasništvo, a ako to nije moguće, isplatiti naknadu u visini tržišne vrijednosti nekretnine utvrđene u vrijeme raskida ugovora.
Zabrana otuđenja i opterećenja nekretnine iz članka 1. ove Odluke upisat će se u zemljišnu knjigu. 
Ne smatra se otuđenjem u smislu ove Odluke prijenos prava upravljanja, raspolaganja ili korištenja darovane nekretnine između tijela državne uprave ili drugih osoba ovlaštenih upravljati nekretninama u vlasništvu Republike Hrvatske, ako se time ne mijenja svrha darovanja utvrđena ovim Ugovorom.

Članak 6.
Ovlašćuje se gradonačelnik Grada Duge Rese za sklapanje Ugovora o darovanju nekretnine iz članka 1. ove Odluke s Republikom Hrvatskom te za poduzimanje svih drugih radnji potrebnih za provedbu ove Odluke.


Članak 7.
Ova Odluka stupa na snagu prvoga dana od dana objave u „Službenom glasniku“ Grada Duge Rese.


				PREDSJEDNICA GRADSKOG VIJEĆA
                                                                           dr. med. Višnja Mihalić -  Mikuljan, v.r.

REPUBLIKA HRVATSKA
KARLOVAČKA ŽUPANIJA
GRAD DUGA RESA
GRADSKO VIJEĆE
[bookmark: _Hlk215209605]KLASA: 944-02/24-01/05
URBROJ: 2133/03-03/01-26-
Duga Resa, 22. srpnja 2026.

	[bookmark: _Hlk215209743][bookmark: _Hlk215209997]Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 3. stavka 4  Odluke o raspolaganju i upravljanju nekretninama u vlasništvu Grada Duge Rese (Službeni glasnik Grada Duge Rese br. 10/22)  i članka 47. Statuta Grada Duge Rese (Službeni glasnik Grada Duge Rese broj 02/13, 01/15, 06/17, 10/17, 2/18, 6/19 – pročišćeni tekst i 02/20, 02/21) Gradsko vijeće Grada Duge Rese na sjednici održanoj dana 22. srpnja 2026. godine, donijelo je
ODLUKU 
o davanju suglasnosti za sklapanje Aneksa II Ugovora o kupoprodaji nekretnina radi produljenja roka za dovršetak izgradnje poslovne građevine

Članak 1.
Utvrđuje se da je Grad Duga Resa dana 20. svibnja 2024. godine s društvom CapriCo Development d.o.o. sklopio Ugovor o kupoprodaji nekretnina, KLASA: 944-02/24-01/05, URBROJ: 2133/03-03/01-24-10, čiji su predmet bile nekretnine oznake k.č.br. 2585,k.č.br. 2587 i k.č.br. 2588, sve k.o. Duga Resa 2, kojim se kupac obvezao izgraditi poslovnu građevinu sukladno članku 7. Ugovora o kupoprodaji u roku od dvije godine od dana sklapanja Ugovora.
Utvrđuje se da je Odlukom Gradskog vijeća Grada Duge Rese, KLASA: 944-02/24-01/05, URBROJ: 2133-3-03/01-25-15 od 01. prosinca 2025. godine dana suglasnost na prijenos svih preostalih ugovornih prava i obveza s društva CapriCo Development d.o.o. na društvo Eurospin Hrvatska d.o.o., nakon čega je dana 09. prosinca 2025. godine sklopljen Aneks Ugovora o kupoprodaji nekretnina.
Utvrđuje se da je društvo Eurospin Hrvatska d.o.o. preuzelo sva preostala prava i obveze iz Ugovora, uključujući obvezu izgradnje poslovne građevine na novoformiranoj građevnoj čestici oznake k.č.br. 2587 k.o. Duga Resa 2 (nastaloj parcelacijom k.č.br. 2585, 2586, 2587, 2588, 2589, 2590, 2591 i 2584/2, sve k.o. Duga Resa 2), sukladno glavnom projektu potvrđenom od strane Grada Duge Rese i građevinskoj dozvoli, najkasnije do 31. srpnja 2026. godine.


Članak 2.
Utvrđuje se da je Eurospin Hrvatska d.o.o. dana 08. lipnja 2026. godine podnio Gradu Dugoj Resi zahtjev za produljenje roka za dovršetak izgradnje poslovne građevine do 31. listopada 2026. godine.
Zahtjev se temelji na objektivnim okolnostima koje su utjecale na dinamiku izvođenja radova, osobito zbog izmjene tehničkih zahtjeva Hrvatskih željeznica d.d. u pogledu izvedbe potpornog zida uz željezničku prugu, čekanja potrebnih suglasnosti te potrebe angažiranja specijaliziranog izvođača za izvođenje radova vezanih uz zahtjeve Hrvatskih željeznica d.d.
Utvrđuje se da navedene okolnosti predstavljaju posebno opravdane razloge u smislu članka 9. stavka 3. Ugovora o kupoprodaji, kojim je ugovoreno da se rok za dovršetak izgradnje može produžiti samo u posebno opravdanim slučajevima i uz sklapanje dodatnog aneksa ugovora.


Članak 3.
Ovom Odlukom daje se suglasnost za sklapanje Aneksa II Ugovora o kupoprodaji nekretnina kojim će se rok za dovršetak izgradnje poslovne građevine, utvrđen člankom 9. stavkom 1. Ugovora o kupoprodaji nekretnina od 09. prosinca 2025. godine, produljiti s 31. srpnja 2026. godine na 31. listopada 2026. godine.

Članak 4.
Sve ostale odredbe Ugovora o kupoprodaji nekretnina od 20. svibnja 2024. godine i Aneksa Ugovora od 09. prosinca 2025. godine ostaju neizmijenjene i na snazi.


Članak 5.
Ovlašćuje se gradonačelnik Grada Duge Rese za sklapanje i potpisivanje Aneksa II Ugovora o kupoprodaji nekretnina radi provedbe ove Odluke.

Članak 6.
Ova Odluka stupa na snagu sljedećeg dana od dana njene objave u „Službenom glasniku Grada Duge Rese“.



	

	                                                                                  PREDSJEDNICA GRADSKOG VIJEĆA
                                                                                         Višnja Mihalić - Mikuljan  dr.med., v.r.














                    
REPUBLIKA HRVATSKA
KARLOVAČKA ŽUPANIJA
GRAD DUGA RESA
GRADSKO VIJEĆE
KLASA: 371-01/22-01/03
URBROJ: 2133-3-01-00-26-
Duga Resa, 22. srpnja 2026.

Na temelju članka 35. i 48. stavka 3.  Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i  članka 47. stavka Statuta Grada Duge Rese (Službeni glasnik Grada Duge Rese broj 02/13, 01/15, 06/17, 10/17, 2/18, 6/18 — pročišćeni tekst, 02/20  i 02/21) Gradsko vijeće Grada Duge Rese dana 22. srpnja 2026. godine donijelo je

ODLUKU 
o sufinanciranju izgradnje višestambene zgrade prema Programu društveno poticane stanogradnje na području Grada Duga Resa

Članak 1.
Ovom Odlukom o sufinanciranju izgradnje višestambene zgrade prema Programu društveno poticane stanogradnje na području Grada Duge Rese (u daljnjem tekstu: Odluka), Grad Duga Resa preuzima obvezu sufinanciranja izgradnje višestambene zgrade u Dugoj Resi, na nekretnini katastarske oznake: k.č.br. 2048/4 k.o. Duga Resa 2, bespovratnim novčanim sredstvima u iznosu od 290.753,00 € s PDV-om (slovima: dvjesto devedeset tisuća sedamsto pedeset tri eura).
 Članak 2. 
Način i dinamiku podmirenja obveze iz članka 1. ove Odluke, Grad Duga Resa i Agencija za pravni promet i posredovanje nekretninama regulirat će Ugovorom o međusobnim pravima i obvezama. 

Članak 3.
Ovlašćuje se gradonačelnik Grada Duge Rese za podnošenje zahtjeva Agenciji za pravni promet i posredovanje nekretninama za odobrenje podmirenja obveze sufinanciranja iz članka 1. ove Odluke u tri obroka tijekom tri proračunske godine, i to:
· prvi obrok – s dospijećem do 30. rujna 2027. godine, 
· drugi obrok – s dospijećem do 30. rujna 2028. godine, 
· treći obrok – s dospijećem do 30. rujna 2029. godine, 
te za sklapanje ugovora iz članka 2. ove Odluke i poduzimanje svih drugih pravnih radnji potrebnih za provedbu ove Odluke.



Članak 4.
Ova Odluka stupa na snagu sljedećeg dana od dana objave u Službenom glasniku Grada Duge Rese.

                                                                                   PREDSJEDNICA GRADSKOG VIJEĆA
                                                                                   Višnja Mihalić - Mikuljan, dr.med., v.r.

